ועדת הכספים, כנסת 20, פרוטוקול מספר 599, 2017-01-02 13:10

משה גפני: הצעת חוק הפיקוח על שירותים פיננסיים (קופות גמל) (תיקון מס' 17) (איסור זיקה בין עמלת הפצה לדמי ניהול), התשע"ו-2017.

משה גפני: הראשון הוא מיקי זוהר.

משה גפני: הוא הלך?

מיכל בירן: הוא חוזר, קראתי לו.

משה גפני: מיכל בירן.

משה גפני: הצעת החוק הזאת היא הצעת חוק של חברי הכנסת: מכלוף מיקי זוהר, מיכל בירן, נורית קורן, עמר בר-לב ורועי פולקמן.

משה גפני: חברת הכנסת מיכל בירן, תסבירי לנו מה אתם רוצים.

מיכל בירן: הצעת החוק הזאת נולדה בעקבות ביקור שלי בכנס של לשכת סוכני הביטוח שבו עלו טענות כאלה ואחרות על הקמפיין של "שוקה", ואני אמרתי והצבתי את האתגר שהמערכת חייבת להגיע לאיזון מידתי שבו מצד אחד, סוכני הביטוח מתוגמלים על הידע, על הזמן, על העבודה; מצד שני, שזה לא בא ביחס ישר שיש להם אינטרס לדפוק את המבוטחים.

מיכל בירן: חברות הביטוח כן נהנו מהמצב הזה תקופה ארוכה שהם שלחו את סוכני הביטוח כן לקו החזית, והצעת החוק הזאת אומרת – אין בעיה, לא נכנסים לכם מה שנקרא לפרטים הקטנים, תמצאו מודל שבו אתם לא מתגמלים את סוכני הביטוח ישירות לפי כמה דמי ניהול גבו מהמבוטחים, שלא צריך להיות גאון בשביל להבין שזו מערכת עקומה של תמריצים שגרמה לעיוות.

מיכל בירן: ובאמת בשנתיים האחרונות יש הירתמות גם של האגף ושל כולם, לנסות ולצמצם את דמי הניהול.

מיכל בירן: עמר ואני מטפלים בזה מהיום שנבחרנו לכנסת.

עמר בר-לב: הקודמת.

מיכל בירן: הקודמת.

משה גפני: נכון.

מיכל בירן: כמי שעומדים בראש השדולה לפנסיה הוגנת.

מיכל בירן: הצעת החוק הזאת לא הופכת את העולם לוורוד אבל היא כן צעד בכיוון הנכון, ואני מקווה שהיום נשלים את המלאכה.

משה גפני: תודה רבה.

משה גפני: עמר בר-לב.

עמר בר-לב: אני רק רוצה להוסיף.

עמר בר-לב: אדוני היושב-ראש, אני מאמין בתהליכים.

עמר בר-לב: כמו שאמרה מיכל, אנחנו כבר ארבע שנים עובדים על הנושאים האלה.

עמר בר-לב: קיווינו בזמנו, כמו חברי כנסת חדשים, שבמכה אחת אפשר יהיה באמת להתמודד עם נושא הפנסיות מכל הכיוונים אבל מתברר שזה לא כך, וזה צעד – אני לא חושב שזה צעד קטן, אני חושב שזה צעד משמעותי בכיוון הנכון.

עמר בר-לב: כפי שמיכל אמרה, זה מקובל, גם סוכני הביטוח מבינים שזה צעד הכרחי, בטח במציאות של היום, ולכן יש את הצעת החוק הזאת.

עמר בר-לב: אם נשמע הערות כאלה או אחרות נתייחס אליהן, אבל בעיקרון חשוב לאשר אותה, להביא אותה לקריאה שנייה ושלישית.

דוד ביטן: מה זה, קריאה ראשונה?

מיכל בירן: שנייה ושלישית כבר.

דוד ביטן: באתי במיוחד להגיד לך שאנחנו מתנגדים להצעת חוק - - -

משה גפני: לא, אנחנו עכשיו בחוק אחר.

משה גפני: עמר, תודה.

משה גפני: הממשלה.

<יואב גפני: יואב גפני, רשות שוק ההון.

משה גפני: אנחנו לא קרובי משפחה, כי כל פעם שואלים אותי.

<יואב גפני: נכון.

<יואב גפני: אין ניגוד עניינים.

משה גפני: אבל זה כבוד בשבילי.

<יואב גפני: אני מודה לך, זה כבוד בשבילי.

משה גפני: בבקשה.

<יואב גפני: אנחנו לא מתנגדים להצעת החוק.

<יואב גפני: אני רק אחזור ואומר מה שאמרתי בדיון הקודם בקצרה.

<יואב גפני: הממונה על שוק ההון פרסמה בינואר 2015 נייר עמדה שלפיו זיקה בין דמי הניהול לבין עמלות סוכני הביטוח הפנסיוניים אינה עולה בקנה אחד עם הוראות החוק.

<יואב גפני: העמדה הזאת נתלית בחובת האמון שיש הן לחברה המנהלת של קופת גמל, של קרן פנסיה, והן לחובת האמון של הסוכן כלפי הלקוח שלו.

<יואב גפני: מה שכן, בהצעת החוק הזאת יש נדבך נוסף שאין במסגרת החוקית הקיימת, וזה האפשרות להטיל סנקציה על חברות מנהלות שאינן מקיימות את החובה הזאת.

<יואב גפני: כאמור, איננו מתנגדים.

משה גפני: אתם לא מתנגדים.

<יואב גפני: לא.

משה גפני: אייל, אתה רוצה לשאול?

<אייל לב ארי: לא לשאול בהכרח את רשות שוק ההון, את משרד האוצר.

<אייל לב ארי: בסיום ההכנה של הצעת החוק לקריאה הראשונה נותרו סוגיות שהוחלט לדון בהן במהלך הקריאה השנייה והשלישית.

<אייל לב ארי: נושא התחילה, שזה הנושא אולי הפחות כבד, והנושא שהעלו סוכני הביטוח, שהביעו חשש שמא תהיה פגיעה בהכנסתם או בפעילות שלהם במקרה וחברות מנהלות יפעלו בצורה הרבה יותר משמעותית דרך מחלקות שיווק ישיר.

<אייל לב ארי: זה אם אני זוכר נכון.

מיכל בירן: אגב, אני אשמח אם יציגו לנו את המצב היום, איך מתוגמלים אנשים שהם עובדים בחברות הביטוח ומתקשרים כטלפנים, האם שם יש קשר בין דמי הניהול לתגמול שלהם.

משה גפני: מי ידבר בשם סוכני הביטוח?

משה גפני: אריה אברמוביץ, נשיא הלשכה, בבקשה.

<אריה אברמוביץ: תודה רבה, כבוד היושב-ראש.

<אריה אברמוביץ: באמת בשורה גדולה החוק הזה, וכאן המקום להודות לכל חברי הכנסת שניסחו את זה.

<אריה אברמוביץ: אנחנו כסוכני ביטוח, זה באמת מעמיד אותנו לא בניגוד עניינים מול המבוטחים ואנחנו יכולים לשבת עם המבוטחים ובאמת לתפור להם את החליפה הנכונה, בלי להתייחס לדמי הניהול.

<אריה אברמוביץ: המצב עד לרגע זה וגם ברגע זה הוא שחברות הביטוח או הגופים המוסדיים באים אלינו ואומרים לנו: חבר'ה, אם תגבו דוגמה עד 2%, זו עמלה שמגיעה לנו, מכאן והלאה זה העמלה שלכם.

<אריה אברמוביץ: זאת אומרת שאנחנו צריכים היום לשבת מול מבוטחים ולגבות מהם מעבר לדמי הניהול שחברת הביטוח לוקחת, בשביל להתפרנס, בשביל לחיות.

<אריה אברמוביץ: ולכן אנחנו רוצים ומבקשים לנתק את הזיקה בין דמי הניהול לבין העמלה שלנו.

<אריה אברמוביץ: אנחנו מביאים את הלקוח לחברת הביטוח, אנחנו יושבים עם הלקוח ונותנים לו דברים מקצועיים, רוצים להתפרנס בכבוד, בלי – במירכאות ובלי מירכאות – לדפוק את הלקוח.

<אריה אברמוביץ: אנחנו לטובת הלקוח, אנחנו רוצים שבנושא הזה יהיה ברור.

<אריה אברמוביץ: המפקחת הוציאה נייר עמדה בינואר 2015 בנושא זה.

<אריה אברמוביץ: עד לרגע זה, חוץ מגוף מוסדי אחד, אף חברת ביטוח לא הרימה את הכפפה ולא שינתה את המודל שלה.

<אריה אברמוביץ: עדיין מחתימות אותנו חברות הביטוח על הסכמים, בניגוד – בניגוד – להנחיית המפקחת.

<אריה אברמוביץ: אני חושב שהגיע הזמן שהיום הזה, הנושא הזה ייפסק.

<אריה אברמוביץ: אנחנו רוצים לעבוד מקצועית, להתפרנס בכבוד ואנחנו תמיד בצד של המבוטח.

משה גפני: העלה היועץ המשפטי שתי נקודות, לגבי המועד ולגבי האפשרות - - -

<אריה אברמוביץ: לגבי המועד אמרתי בסיום דבריי.

<אריה אברמוביץ: אני חושב שהגיע הזמן שהיום זה, כאן ועכשיו, הנושא הזה ייפתר.

משה גפני: ולגבי הנושא השני שחברות הביטוח יאסרו פעולות שיווקיות?

<אריה אברמוביץ: אנחנו חושבים שחברת ביטוח צריכה להחליט מה דמי הניהול שהיא לוקחת מהמבוטח, ודמי הניהול צריכים להיות אחידים, אם זה ליועצים שלהם, למשווקים שלהם, ואם זה לנו כסוכני ביטוח.

<אריה אברמוביץ: לא יכול להיות שחברת ביטוח תגיע למבוטח ותגיד לו: אם אתה עובד עם סוכן אז דמי הניהול יהיו א', ואם לא אז דמי הניהול יהיו ב'.

<אריה אברמוביץ: ברור בהחלט, הכול לטובת המבוטח.

משה גפני: תודה רבה.

משה גפני: חברות הביטוח רוצות להתייחס?

משה גפני: בבקשה.

משה גפני: אתה חדש, נכון?

<גיל סלומון: אני חדש יחסית, כן.

<גיל סלומון: גיל סלומון, סמנכ"ל רגולציה של איגוד חברות הביטוח.

משה גפני: אני מברך אותך על כניסתך לתפקיד הזה ואתה יכול תמיד לבוא לפה כשיש דיונים מהסוג הזה, נתכבד בנוכחותך ושיהיה לך בהצלחה.

<גיל סלומון: תודה רבה, אדוני היושב-ראש.

<גיל סלומון: הצעת החוק הזאת מנסה לפתור את הנושא של ניתוק הזיקה בין דמי הניהול לעמלת סוכן, אבל אנחנו לא כל כך מבינים איך היא פותרת, היא בעצם מכדררת את הכדור מצד לצד באותו מגרש, שהרי הבעיה של ניגוד העניינים, אומרים הסוכנים, לא יהיו לנו ניגוד עניינים.

<גיל סלומון: הרי ניגוד העניינים עכשיו הולך להיות הרבה יותר ברור.

<גיל סלומון: הרי הוא ינהל משא ומתן עם כל חברה על עמלת הסוכן, חברה X תיתן לו עמלה מסוימת, חברה Y תיתן לו עמלה שונה, מה הוא יגיד ללקוח?

<גיל סלומון: הוא יבוא ללקוח, הוא יגיד לו, זאת פוליסה יותר טובה, פחות טובה?

<גיל סלומון: הרי זה ברור שהוא בניגוד עניינים מובנה כי הוא מן הסתם ידחוף לכיוון שבו הוא מקבל את דמי הניהול היותר גבוהים, סביר להניח שרוב הסוכנים.

<גיל סלומון: לכן, אנחנו אמרנו – אמרנו גם בעבר – בואו נקבע מודלים.

<גיל סלומון: גם אומרת חברת הכנסת בירן, בואו תמצאו מודל.

<גיל סלומון: בסדר, אבל הצעת החוק לא אומרת מה המודל.

<גיל סלומון: גם חברת הכנסת בירן אומרת, הגיע הזמן למודל.

<גיל סלומון: אוקיי, מה המודל?

מיכל בירן: אם היינו נכנסים לכם פנימה הייתם אומרים צאו לנו, אז משאירים לכם את ה-space.

מיכל בירן: סומכים על היצירתיות שלכם, על השוק החופשי.

<גיל סלומון: אבל אנחנו הצענו שני מודלים, לא קוים על זה דיון.

<גיל סלומון: הצענו, או שיהיו דמי ניהול קבועים – בסדר, שתהיה עמלה קבועה, לצורך העניין, או שיהיה משא ומתן שאנחנו נהיה בחוץ, אנחנו לא נהיה חלק מהסיפור, בין הלקוח לבין הסוכן.

<גיל סלומון: מה עכשיו אומרים לנו?

<גיל סלומון: אומרים לנו, אתם בפנים, אתם תנהלו משא ומתן מול הסוכן, כל חברה תנהל משא ומתן אחר, והלקוח לא ייפגע.

<גיל סלומון: איך הלקוח לא הולך להיפגע בסוף היום מהסיפור הזה?

<גיל סלומון: הרי זה ברור שבסופו של דבר מי שבסוף ייפגע זה האזרח, שלא יקבל את הפוליסה, את ההצעה הטובה ביותר.

<גיל סלומון: אני מבין את ההיגיון ואת הרציונל מאחורי הצעת החוק, אבל היא לא מבושלת, היא לא מסיימת את הנתק הזה.

<גיל סלומון: היא משאירה את זה פתוח ובעצם משאירה את זה בסגנון אחר, עכשיו בואו נעשה משא ומתן.

משה גפני: כן, אבל יש פה מצב מעוות.

משה גפני: מה אתם מציעים?

<גיל סלומון: יש לנו שתי הצעות.

<גיל סלומון: הצעה אחת, שתהיה עמלת סוכן קבועה, גם להם.

משה גפני: ודמי ניהול?

<גיל סלומון: כן.

משה גפני: גם קבוע?

<קריאות: - - -

משה גפני: רבותי, אני לוקח ברצינות את מה שהוא אומר.

משה גפני: אתה אומר שהסוכנים ינהלו משא ומתן אבל אתם לא.

<קריאה: הם בחוץ.

משה גפני: אתם תחליטו.

<גיל סלומון: אנחנו עוד פעם אומרים.

<גיל סלומון: כל חברה - - -

משה גפני: אני פשוט לא מבין מהר אז אתה צריך להסביר עוד פעם.

<גיל סלומון: אני אומר, צריך להבין גם את הסיטואציה שלנו כאן

<גיל סלומון: כאיגוד – אני לא נכנס פה לעניינים העסקיים.

משה גפני: חכה, צריך שגם אני אבין.

משה גפני: אחרים כנראה הבינו, אני לא הבנתי.

משה גפני: יש דמי ניהול, ואתם מקבלים.

משה גפני: יש עמלת סוכן, שזה הם מקבלים.

משה גפני: מה אתה מציע, שמי ינהל משא ומתן?

<גיל סלומון: אני מציע שעמלת הסוכן תהיה קבועה, באחוז קבוע מדמי הניהול.

משה גפני: ולמה שלא יהיה הפוך?

משה גפני: שדמי הניהול יהיו קבועים.

משה גפני: למה?

משה גפני: אתם חברות גדולות.

<גיל סלומון: גם היועצים הפנסיוניים בבנקים, הרי מה עשו בבנקים?

<גיל סלומון: עשו אותו דבר.

משה גפני: לא, הבנקים זה לא הדוגמה הטובה כאן בוועדה, אנחנו הגבלנו את שכר הבכירים.

משה גפני: תן דוגמה משלכם.

<גיל סלומון: זה מודל אחד.

<גיל סלומון: יכול להיות שהמודל הזה לא מושלם אבל זה מודל.

משה גפני: טוב.

משה גפני: הבנתי.

<גיל סלומון: שיהיה אחוז קבוע בתוך דמי הניהול.

<גיל סלומון: המודל השני, שגם אליו אנחנו פתוחים, שעמלת הסוכן תיקבע במשא ומתן בין הלקוח לבין הסוכן, לנתק אותנו מהסיפור הזה.

<גיל סלומון: יכול להיות שגם זה לא מודל מושלם.

<גיל סלומון: דיברתי עם חברת הכנסת בירן, יכול להיות שצריך להקים איזה צוות שיחשוב על המודל המושלם כי הצעת חוק, להעביר אותה ככה, היא בעצם לא גומרת את הסיפור.

<קריאה: איפה הייתם שנתיים?

<קריאה: איפה הייתם שנתיים?

משה גפני: לא, לא, לא.

עמר בר-לב: מה האחוז הממוצע שמקבלים סוכני הביטוח?

<קריאה: מה אחוז העמלה?

עמר בר-לב: כן.

<קריאה: אני מניח, שיעור של כ-50% דמי ניהול מפרמיה.

<קריאה: איפה?

<קריאה: איפה?

<קריאה: הממוצע?

<קריאה: בגמל?

<קריאה: בפנסיה?

<קריאות: - - -

משה גפני: רבותי, אני לא מתחיל עכשיו.

מיכל בירן: אנחנו מדברים על קרן פנסיה מקיפה.

משה גפני: מיכל, אנחנו יושבים כאן מהבוקר ולא סיימנו, עוד יש לנו הצעת חוק אחרי כן.

מיכל בירן: אין בעיה.

מיכל בירן: ואם יהיו בעיות אחר כך, שהמפקחת תסדיר בתקנות.

<גיל סלומון: אבל זו בדיוק הלקונה פה.

משה גפני: מה אתה מציע, בוא נסכם את העניין.

<גיל סלומון: אני מציע שאם המודלים שאנחנו מציעים לא מקובלים כרגע, ואני מבין, דיברתי גם עם חברת הכנסת בירן, זה לא מקובל כרגע על המחוקק, שיוקם אולי צוות ונדחה את ההחלטה הספציפית כדי לנעול את הסיפור הזה.

משה גפני: טוב.

<גיל סלומון: כי הסיפור הזה נשאר פתוח והולך לשום מקום.

<גיל סלומון: זה פשוט הולך למקום של משא ומתן בין החברות, והאזרח ייפגע בסופו של דבר.

משה גפני: לא הבנתי, אבל אני מקבל את דבריך.

<גיל סלומון: אפשר להסביר עוד פעם.

משה גפני: יצחק עוז, בבקשה, בקצרה אם אפשר.

<יצחק עוז: איציק עוז, פורום ניהול הסדרים פנסיוניים.

<יצחק עוז: אני רוצה לגעת בנקודות שהועלו פה לגבי הנושא של המשווקים הישירים.

<יצחק עוז: הלוא צריך להבין שבעולם שלנו יש את המשווקים, שזה סוכני הביטוח, ויש לכל חברות הביטוח מאות משווקים ישירים שהם עושים בדיוק את אותן פעולות של סוכני הביטוח.

<יצחק עוז: הם יושבים, נפגשים, נותנים שירות, הכול.

<יצחק עוז: מה שאני מבקש – גם דיברתי על זה בישיבה הקודמת – וזה נראה שהמכובדים פה כיוונו לכך, שתהיה אחידות.

<יצחק עוז: כלומר, שיהיה מצב שלא משנה מי נותן השירות, בין אם נותן השירות זה משווק פנסיוני ישיר או בין אם משווק השירות הוא משווק פנסיוני סוכן, כל עוד יש לאותה חברת ביטוח הסכם עם אותו סוכן - היא יכולה להגיד אני לא עובדת עם אותו סוכן, זה בסדר – אבל כל עוד לסוכן יש הסכם עם אותן חברות הביטוח, שעמלת ההפצה תינתן בין אם מי שנתן את השירות זה ישיר ובין אם זה עקיף, כי אחרת מה קורה בפועל היום?

<יצחק עוז: מה שקורה בפועל היום, אם אני לוקח כסוכן טיפול בתוכנית שמשווק ישיר ערך אותה, חברת הביטוח אומרת לי, תייקר את דמי הניהול אם אתה רוצה לקבל את עמלת ההפצה שלך.

<יצחק עוז: וזה דבר שהוא לא נכון.

<יצחק עוז: צריכה להיות אחידות, לא משנה מי נותן השירות, אותה עמלת הפצה צריכה להינתן בכל מקרה.

<יצחק עוז: על זה דיברנו בישיבה הקודמת ולזה באמת התייחסתם.

<יצחק עוז: ואנחנו הצענו באמת בקטע הזה להוסיף סעיף שחברה מנהלת לא תתנה שיעור דמי ניהול במינוי בעל רישיון סוכן ביטוח פנסיוני או במינוי בעל רישיון משווק פנסיוני, ואז יש אחידות.

משה גפני: אבל זה החוק.

<יצחק עוז: זה החוק, אבל איך שזה כרגע מנוסח זה פחות - - -

משה גפני: תודה, אני מודה לך.

משה גפני: מיה פרי אלתרמן, ההסתדרות.

משה גפני: אתם בעד או נגד?

<מיה פרי אלתרמן: מה שרציתי לומר שאנחנו כמובן תומכים בהצעת החוק.

<מיה פרי אלתרמן: כמובן שמניעת ניגוד עניינים בין סוכן ביטוח למבוטח דה פקטו ולא רק כחובה כתובה עלי ספר, היא קריטית וחשובה.

<מיה פרי אלתרמן: החשיבות פה נובעת בעצם מזה שמוכנסת סנקציה כי המהות כבר נאמרה ב-2015 על-ידי הממונה בעמדותיה, בהתבסס על החוק ואנחנו תומכים באמירות שנאמרו שם.

<מיה פרי אלתרמן: מה שחשוב לנו לומר רק שזה צעד ראשון, וזה מצריך עוד פעולות השלמה.

משה גפני: צעד ראשון גם לוקח הרבה מאמץ.

<מיה פרי אלתרמן: נכון, נכון.

<מיה פרי אלתרמן: ולכן אנחנו אל"ף מברכים, אבל אנחנו אומרים שהעובדה שניתקנו בין גובה עמלת ההפצה לשיעור דמי הניהול, עדיין מאפשר לחברות הביטוח כר פעולה לקבוע עמלות הפצה שונות למכשירי ביטוח שונים, ובכך ליצור את ניגוד העניינים בדרכים אחרות.

<מיה פרי אלתרמן: לשר האוצר יש סמכות, באישור ועדת הכספים, לקבוע בתקנות סמכות מאוד רחבה לקבוע את התנאים שבהם חברה מנהלת תשלם עמלת הפצה, את הסכום, את השיעור המרבי, את אופן החישוב, וראוי שבעצם התקנות האלה יותקנו, ויפה שעה אחת קודם.

משה גפני: תודה רבה.

מיכל בירן: גפני, הם רק לא ענו איך מתגמלים היום את המוכרנים שלהם, האם יש קשר.

משה גפני: רגע, אני רוצה לשמוע את בית השקעות, בבקשה.

מכלוף מיקי זוהר: גם אני מבקש, אדוני היושב-ראש.

משה גפני: ודאי, בלעדיך אנחנו לא מסיימים את הדיון.

<יוליה מרוז: יוליה מרוז, מנכ"לית איגוד בתי השקעות.

משה גפני: בבקשה.

משה גפני: בעד החוק?

<יוליה מרוז: אנחנו לא נגד החוק.

<יוליה מרוז: ביולי, כשהופענו פה בוועדה שדנה בחוק לקריאה הראשונה, אנחנו ציינו שני דברים.

<יוליה מרוז: הראשון, וזה כבר נאמר כאן, אנחנו רואים בזה צעד נכון אך צעד חלקי, וגם באגף שוק ההון במשרד האוצר הייתה והתגבשה ועדיין מתגבשת טיוטה של תקנות שאמורות להביא את ההשלמה של כל ההסדרה של כל מה שקשור לדמי עמילות לסוכנים.

<יוליה מרוז: באותו דיון שהתקיים ביולי אנחנו דיברנו על זה כצורך משלים גם מבחינה תפעולית כי הגופים שצריכים להיערך בשביל ליישם את ההוראה הזאת, בסוף רוצים לראות את התמונה המלאה ולא רק חלק ממנה, כשאין להם ודאות לגבי מה יבוא אחר כך ואז הם לא יודעים איך להתאים את עצמם.

<יוליה מרוז: אגב, מה שלא הוזכר כאן, האמירה שנאמרה אז בישיבה של הוועדה, אם יש דרך לקדם את התקנות המשלימות זה יכול לעזור לכל העניין הזה.

<יוליה מרוז: זה בינתיים לא קרה, אז מבחינת היכולת לראות את התמונה המלאה, היא עדיין לא קיימת.

<יוליה מרוז: מבחינת הצורך בזמן היערכות, ציינו אז שכדי לטפל ולהיערך לזה גם מיכונית וגם מבחינת המערכות החוזיות הקיימות עם הסוכנים, זקוקים הגופים לחצי שנה של היערכות, ואכן דובר אז, יצאו מתוך נקודת הנחה שזה יעבור מהר מאוד לקריאה שנייה ושלישית, ודובר על תחילה בינואר 2017.

<יוליה מרוז: היום, מכיוון שהגענו לינואר 2017 בדיון הזה, אז אנחנו רק מבקשים שתהיה התייחסות למועד תחילה, שלא יכול לחול מחר.

מיכל בירן: מה נראה לכם סביר?

<יוליה מרוז: חצי שנה.

<יוליה מרוז: במובן זה עמדתנו לא השתנתה.

משה גפני: חבר הכנסת מיקי זוהר, בבקשה.

מכלוף מיקי זוהר: תודה, אדוני.

מכלוף מיקי זוהר: אני רוצה לבקש מאדוני.

מכלוף מיקי זוהר: החוק ברור, כולם תמימי דעים שהוא חיובי.

מכלוף מיקי זוהר: שני דברים חשובים.

מכלוף מיקי זוהר: אחד, תחילה לא יאוחר מה-1 במרס.

מכלוף מיקי זוהר: זה אומר שניתן חודשיים של התארגנות, לא חצי שנה.

מכלוף מיקי זוהר: 1 במרס החוק יתחיל וייכנס לתוקפו.

מכלוף מיקי זוהר: דבר שני, בנושא ההקבלה בין סוכני ביטוח לבין גופים שחברת הביטוח מפעילה, המשווקים כמובן.

מכלוף מיקי זוהר: צריכה להיות הקבלה מוחלטת כי אחר כך החוק הזה בעצם מתייתר.

מכלוף מיקי זוהר: מהות החוק קובעת שזה חייב להיות שוויוני כלפי כולם, גם כלפי המשווקים וגם כלפי הסוכנים.

מכלוף מיקי זוהר: ולכן אנחנו מתעקשים כמציעי החוק – אני חושב שמיכל - -

מיכל בירן: עמר גם.

עמר בר-לב: כן.

מכלוף מיקי זוהר: - - ועמר אתנו בעניין הזה, שהדברים האלה ייכללו במסגרת החוק.

משה גפני: לא הבנתי.

משה גפני: שמה ייכלל?

מיכל בירן: אנחנו מנסים לחשוב על נוסח שהמוכרנים של חברות הביטוח, שגם אותם הם לא יוכלו לתגמל בזיקה.

מכלוף מיקי זוהר: גם המוכרנים וגם לגבי התחילה.

משה גפני: משרד האוצר מסכים לזה?

<יואב גפני: קודם כול, זה נושא חדש לנו ויש אתו קושי, ואני אסביר את הנקודה הספציפית הזאת.

מכלוף מיקי זוהר: לגבי המוכרנים?

<יואב גפני: כן, אני אסביר את הקושי.

<יואב גפני: קודם כול, נושא חדש, לא דנו בו.

<יואב גפני: שני עניינים, אני עכשיו מגיב רק לדברים שאיציק העלה בסיפור של המוכרנים.

<יואב גפני: הראשון הוא שיש הבדל מהותי בין מוכרנים - - -

משה גפני: אייל אומר שזה עלה בקריאה הראשונה ואמרנו שידונו על זה בקריאה השנייה והשלישית.

<אייל לב ארי: אמרנו בהכנה של הקריאה הראשונה שאנחנו נדון בנושא השיווק הישיר בהכנה לשנייה-שלישית.

מיכל בירן: זה לא מגיע Out of nowhere.

מיכל בירן: בסדר, עוד לא הסכמנו על נוסח.

<קריאות: - - -

<יואב גפני: עד כה בדיונים לא קיבלנו שום נייר בעניין הזה, לא קיבלנו שום הצעה.

מכלוף מיקי זוהר: בסדר גמור, אז לא נורא.

מכלוף מיקי זוהר: קחו יומיים, תבדקו.

<יואב גפני: בסדר, אני רק אסביר את הקושי המהותי, חבר הכנסת זוהר.

מכלוף מיקי זוהר: ואנחנו נאשר את זה יחד עם המוכרנים, כי אחרת אין חוק.

משה גפני: מיקי, אתה לא יכול לאשר את זה אם הוא טוען נושא חדש.

<יואב גפני: תרשה לי.

<קריאה: אבל הפרכנו את הטענה כרגע.

<קריאה: הטענה הופרכה.

מיכל בירן: רגע, ניתן לו רק לסיים משפט.

משה גפני: תכף נשמע עד הסוף, נראה עד איפה הוא הולך.

<יואב גפני: אני מבקש להסביר במהות מה הקושי.

<יואב גפני: קודם כול, יש קושי מהותי בכך שכל המהות של התיקון הזה היא שסוכן ביטוח שיש לו חובת נאמנות כלפי הלקוח שלו, מכוח סעיף 15 לחוק הייעוץ, עומד בפני מצב בלתי אפשרי כאשר מבנה דמי הניהול, מבנה התגמול שלו, הוא כדוגמה 50% מדמי הניהול.

<יואב גפני: אז כשניגש אליו הלקוח ואומר לו, בוא תפחית לי את דמי הניהול כי אני רואה שאצל חברים שלי יש דמי ניהול נמוכים יותר, הוא נמצא בניגוד עניינים כי כל שקל שהוא מפחית לו, הוא מפחית חצי שקל לעצמו.

<יואב גפני: הקושי הזה, הבעיה הזאת, בלי קשר לזה שיכול להיות שהסיפור של המוכרנים, מעולם אחר יש אתו קשיים, לא מתקיים בעולם של המוכרנים, כי מוכרן הוא לא מתווך במובן שסוכן הביטוח הפנסיוני הוא מתווך בין חברת ביטוח לבין לקוח אלא הוא עובד של חברת הביטוח, ממילא הוא מקבל שכר מחברת הביטוח - -

מיכל בירן: אתם יכולים לענות איך מתגמלים אותם?

<יואב גפני: - - האינטרס שלו הוא האינטרס של חברת הביטוח.

<יואב גפני: זה דבר ראשון, אבל דבר שני – מיכל, חברת הכנסת בירן, אני מבקש לומר עוד מילה שהיא גם מהותית.

<יואב גפני: כמו שנאמר פה סביב הדיון ולא רק על-ידי יוליה, שהייתה הדוברת האחרונה בעניין של ההערות, יש עניין, ואנחנו קיבלנו אותו מצד הגופים המוסדיים במהלך השנה וחצי האחרונות, לקבל איזושהי מסגרת שבה פועלים.

<יואב גפני: אז קודם כול צריך לומר שבעינינו אפשר לקיים את החוק בלי שאנחנו ניתן מודל, והצורך לקיים אותו הוא בלתי תלוי, אמרנו את זה.

<יואב גפני: אבל מעבר לכך, הרי מה קובעת הצעת החוק הזאת?

<יואב גפני: היא קובעת שלא תהיה זיקה בין דמי הניהול לבין העמלות.

<יואב גפני: מה איציק עוז טוען פה סביב השולחן?

<יואב גפני: שאני עלול לעמוד בפני מצב שתהיה זיקה, אבל זה מה שהחוק קובע וממילא הוא לא נכנס לדקויות, וכל הבקשה היא שאנחנו ניכנס לדקויות במסגרת התקנות.

<יואב גפני: לא דבר שהוא בלתי סביר אבל יש דברים שהם הרבה יותר בעייתיים מאשר הנקודה הזאת, שהיא במידה מסוימת – אם יורשה לי להתבטא בלשון חופשית – "חוץ א-מייסע", זה לא קשור לעניין.

<יואב גפני: אנחנו הגשנו לוועדת הכספים, היושב-ראש ביקש מאתנו במסגרת הדיון האחרון שהתקיים בנושא הזה - האחרון והיחיד שהתקיים בנושא הזה - להגיש תקנות כי עלה איזשהו צורך.

<יואב גפני: גם אז אנחנו אמרנו שהצורך ליישם הוא בלתי תלוי בתקנות, ואף על פי כן עלה צורך מן הדיון והיושב-ראש ביקש מאתנו להביא תקנות.

<יואב גפני: אגב, הגשנו לוועדה לפני כשבועיים תקנות עמלות הפצה.

<יואב גפני: במסגרת התקנות האלה, מעבר לזה שהן עוסקות בהפצה של הבנקים, הן גם מטפלות למשל באיזשהו מרכיב של התגמול של הסוכנים וקובעות – קושי שהיה בתחום הזה ורצינו לטפל בו מזה זמן – שסוכן ביטוח לא יתוגמל - - -

<הראלי שירה מזרחי: זה לא הוגש, פורסמה טיוטה לציבור.

<הראלי שירה מזרחי: פורסמה טיוטה לשוק, עוד לא עבר לוועדה.

<הראלי שירה מזרחי: לזה התכוונת, הערות הציבור.

<יואב גפני: סליחה, אני מתנצל.

<יואב גפני: פורסמה טיוטה ואנחנו צריכים להעביר בקרוב.

<יואב גפני: סליחה, אני חוזר בי.

<יואב גפני: פרסמנו טיוטה להתייעצות עם השוק, אנחנו מסיימים השבוע את הדיונים בטיוטה הזאת ומגבשים את עמדתנו ואנחנו נעביר את טיוטת התקנות הזאת לוועדה.

<יואב גפני: התקנות האלה, למשל יש בהן סעיף שמדבר גם פה על איזושהי הטיה שהיא בעייתית מבחינת מבנה התמריצים של סוכן הביטוח, והוא לב העניין, לא הסיפור של מוכרנים.

<יואב גפני: למשל, לקבל תשלום כספי ולא לקבל פרסים, למשל עניינים אחרים.

משה גפני: טוב.

משה גפני: אוקיי.

<יואב גפני: זאת המסגרת הנכונה.

משה גפני: אתה טוען נושא חדש?

<יואב גפני: נכון.

משה גפני: על כל המשמעויות של זה?

<יואב גפני: כן.

משה גפני: אפילו שלא העברת לנו תקנות, ואמרת שהעברת.

<יואב גפני: לא.

<יואב גפני: בלי קשר לזה שלא העברנו.

משה גפני: אמרתי קשר?

<יואב גפני: לא.

<יואב גפני: אפילו שלא העברנו תקנות.

משה גפני: תגידו לי איך זה פועל העניין הזה של המוכרנים.

משה גפני: בבקשה.

משה גפני: מיכל, את יודעת לעזור לי בעניין הזה?

מיכל בירן: דבר ראשון, אני רוצה לשמוע את התשובה שלהם.

מיכל בירן: יכול להיות שהם יגידו שהם משלמים להם משכורת בכלל שלא תלויה בזה, ואז אין בעיה, שיגידו רק מה קורה.

משה גפני: טוב.

משה גפני: מי אדוני?

<אבי רוזנבאום: אבי רוזנבאום, מנכ"ל כלל פנסיה וגמל, אשתדל גם לתת מענה לסוגיה שעלתה.

משה גפני: אם אתה יכול להתמקד בזה כי זה הנושא.

<אבי רוזנבאום: אני אתמקד ברשותך בשני דברים נוספים שהם חשובים ואני אתחיל משאלתה של חברת הכנסת בירן.

משה גפני: בבקשה.

משה גפני: רק אל תגיד שהעברת לנו תקנות אם לא העברת.

<אבי רוזנבאום: לא, אני לא מעביר תקנות.

מיכל בירן: הוא התבלבל לרגע.

<יואב גפני: פרסמנו טיוטה לציבור.

משה גפני: לא, אני כל הזמן מהממשלה מקבל, העברתם, ואני מחפש אצל טמיר ואצל אייל ואני מחפש כל הזמן - - -

<קריאות: - - -

משה גפני: לא רק על זה.

משה גפני: לא רק על זה.

משה גפני: אני יושב פה חודש וחצי וכל הזמן הם מעבירים לי דברים.

משה גפני: אני מחפש, אני הולך גם לאגד, לחברת אבדות ומציאות.

מיכל בירן: כבר אין כאלה אני חושבת.

משה גפני: בבקשה.

משה גפני: זה בסדר, יואב, אין לי טענות, במיוחד שקוראים לך גפני.

<אבי רוזנבאום: הצעת החוק כפי שהיא מנוסחת כרגע, בעיני ראשית היא לא פותרת את לב המחלוקת, והיא ניגוד העניינים הפוטנציאלי שבו עומד בעל רישיון מול הלקוח.

<אבי רוזנבאום: ככל שהצעת החוק לא נוגעת בתגמול עצמו, ניגוד העניינים נשאר כפי שהוא.

<אבי רוזנבאום: אם מחר בבוקר אני כיצרן אציע עמלה מסוימת ויצרן אחר יציע עמלה גבוהה או נמוכה מכך, ברור לחלוטין שסוכן ביטוח שעובד עם מספר חברות, ייתכן ותהיה לו הטיה או נטייה למכור מוצר ממקום בו הוא מתוגמל - - -

<אריה אברמוביץ: מה זה שונה מהיום?

<אריה אברמוביץ: גם היום זה כך.

<אריה אברמוביץ: גם היום זה כך.

<אריה אברמוביץ: גם היום כל חברה נותנת עמלה שלה.

משה גפני: תאפשר לו.

משה גפני: בבקשה.

<אבי רוזנבאום: אני ברשותך אסיים ואחרי כן אני גם מוכן להתייחס לדברים אחרים.

<אבי רוזנבאום: הצעת החוק לא פותרת את ניגוד העניינים.

<אבי רוזנבאום: נכון שזה ראשית של דרך שצריך לפעול בה אבל היא תיצור בעיקר איזשהו כאוס בשוק הפנסיוני, ובוודאי שתחולה של חודשיים היא לא רלוונטית לתוך מארג הסכמים.

מיכל בירן: אתם יודעים על זה בנייר עמדה של המפקחת, בחוזר של המפקחת מזמן, ולא נערכתם לזה.

מיכל בירן: זאת הבעיה שלכם.

<אבי רוזנבאום: חברת הכנסת בירן, אני אתייחס לזה.

<אבי רוזנבאום: ראשית, אנחנו מתנגדים לנייר העמדה.

מיכל בירן: מה עם התשובה שלכם לשאלה?

<אבי רוזנבאום: אני מבטיח לענות על הכול.

מיכל בירן: איך אתם מתגמלים את המוכרנים?

<אבי רוזנבאום: מאוד פשוט.

<אבי רוזנבאום: משכורת ועמלה על מכירות, שאינה נגזרת מדמי ניהול.

<אבי רוזנבאום: לפחות ככה אני מתגמל את המוכרנים שלי בכלל.

<קריאה: זה לא נכון.

<אבי רוזנבאום: אני מדבר על המוכרנים שלי בכלל חברה לביטוח.

<אבי רוזנבאום: אם אתה מכיר דברים אחרים, אז אולי לא ממני.

<אבי רוזנבאום: אני יכול להעיד על עצמי, לא יכול להעיד על אחרים.

<קריאה: מסכים.

<אבי רוזנבאום: הצעת החוק, נייר העמדה של המפקחת, התנגדנו לו גם כשהוא יצא מאחר שאנחנו סבורים שמארג ההסכמים הנוכחי לא עומד בניגוד להנחיות החוק, הוא מארג הסכמים שהיה ידוע לפיקוח לאורך שנים, הוא מפורסם בדוחות הציבוריים והכספיים של כל החברות, ולכן עד היום אף חברה לא יישמה אותו, למעט חברה אחת.

<אבי רוזנבאום: וזו גם סוגיה מעניינת כי החברה היחידה שיישמה אותו והייתה בדיון הראשון ולא נמצאת בדיון הנוכחי, היא חברה שזכתה בקרן "ברירת מחדל", ומאוד מפתיע שמרגע זכייתה בקרן "ברירת מחדל" ולמיטב ידיעתי היא לא יכולה כבר להמשיך ולשלם את העמלה הקבועה שהיא בחרה לשלם במודל השקוף.

משה גפני: טוב.

<אבי רוזנבאום: לנתק את ההוצאה מההכנסה מבלי להתייחס לתת-המרכיבים זו כותרת מאוד נחמדה, אבל השוק הזה הוא יותר מורכב מזה.

<אבי רוזנבאום: מבקר המדינה גם התייחס לזה בדוח האחרון על כל מארג ההפצה הפנסיוני והחוליים שנמצאים בו, ואני לא חושב שזה הפתרון שנכון ליישם אותו וגם אי-אפשר ליישם אותו בפרק זמן קצר.

משה גפני: תודה רבה.

משה גפני: שאלה, מיקי זוהר.

מכלוף מיקי זוהר: שאלה לאנשי המקצוע.

משה גפני: מה זה אנשי מקצוע?

משה גפני: אנשי מקצוע זה אני, עכשיו תשאל את הפוליטיקאים.

מכלוף מיקי זוהר: בהתאם למה שקורה בחברת כלל, הסיטואציה פחות מטרידה, אבל יש חברות שזה שונה, הבנתי.

מכלוף מיקי זוהר: השאלה אם אנחנו יכולים לעשות שוני בין חברות שפועלות זהה למה שעובדים היום סוכני הביטוח, או צריך לעזוב את הסיפור הזה במנוחה, להעביר את זה as is ואחר כך לקוות שהחוק הזה באמת יביא משהו לציבור הרחב.

<יואב גפני: אני חושב שהאפשרות השנייה שהצעת - - -

משה גפני: יואב, שנייה.

משה גפני: יש לי הצעה.

משה גפני: אתם העליתם את הנושא של המוכרנים.

משה גפני: צריך לקיים על זה דיון, צריך לראות, לדבר.

משה גפני: הוא טוען נושא חדש על המוכרנים.

משה גפני: אני מציע כך.

משה גפני: אני מציע שנאשר את החוק, נקבע את התאריך.

משה גפני: אני לא אביא את זה למליאת הכנסת כי הוא טוען נושא חדש.

משה גפני: בתוך שבוע תקיימו דיון עם כולם, תגיעו להסכמה.

משה גפני: לא תגיעו להסכמה, נלך לוועדת הכנסת אם אתם תתעקשו על המוכרנים.

משה גפני: נלך לוועדת הכנסת להצביע שם.

משה גפני: אם לא תתעקשו - - -

מכלוף מיקי זוהר: אני אשיג רוב שיקבע שזה לא נושא חדש.

מכלוף מיקי זוהר: נכון, דוד?

מכלוף מיקי זוהר: אתה תעזור לי?

דוד ביטן: בעזרת השם.

מכלוף מיקי זוהר: כל הכבוד, דוד.

הוא כבר התחיל את הדיון הבא.

מיכל בירן: אנחנו אבל גם לא רוצים לאנוס את משרד האוצר.

משה גפני: מיקי ומיכל, אני מציע כך.

משה גפני: אני מציע לאשר את הצעת החוק, לקבוע את התאריך, זאת אומרת האם התאריך הוא ה-1 במרס או ה-1 באפריל.

מיכל בירן: זה רק על עסקאות חדשות, נכון?

משה גפני: כן, כן.

מיכל בירן: רק על עסקאות חדשות, יהיה לכם שלושה חודשים.

<גיל סלומון: אפשר, אדוני?

משה גפני: לא, לא.

משה גפני: אנחנו נוסיף את המוכרנים.

משה גפני: יואב גפני טוען נושא חדש, ומכיוון שהוא טוען נושא חדש לא נלך לוועדת הכנסת.

משה גפני: נמתין.

משה גפני: אתם, מציעי החוק, תשבו עם כל הגורמים – כמובן עם אגף שוק ההון וגם עם חברות הביטוח וסוכני הביטוח – תשבו, בתוך שבוע תגיעו לפתרון.

משה גפני: או שנלך לוועדת הכנסת כדי לגייס שם רוב בשביל ההצעה הזו, או שתרדו מזה.

מכלוף מיקי זוהר: אני אצליח לגייס שם את הרוב.

מכלוף מיקי זוהר: אם דוד ביטן יעזור לי, אני אצליח.

משה גפני: בסדר, אבל זה לא נוגע - - -

<קריאות: - - -

משה גפני: תצאו רגע מהליכוד.

משה גפני: תיכנסו רגע ליהדות התורה.

דוד ביטן: שם יש יותר בעיות.

משה גפני: לא, אבל שם זה בעיות מסוג אחר.

דוד ביטן: אתה וליצמן.

מיכל בירן: הבטחנו להיות מתואמים עם משרד האוצר.

מיכל בירן: מיקי, יש פה עניין הגון.

מיכל בירן: הבטחנו להיות מתואמים עם משרד האוצר.

מכלוף מיקי זוהר: את יודעת כמה פעמים משרד האוצר היה הגון אתי?

<יואב גפני: לא, אבל חבר הכנסת זוהר - - -

משה גפני: יואב, אני מייצג אותך.

משה גפני: אל יתהלל חוגר כמפתח.

משה גפני: יכול פתאום מישהו לקום בממשלה ולהגיד: תשמעו, אתם הולכים לעשות פה בעיות, אני לא יודע, או שתגיעו למסקנה שלא.

משה גפני: המפתח בידיים שלכם אבל אני נותן לכולם שבוע כדי לפתור את הבעיה, נצביע עכשיו.

<אייל לב ארי: נטען נושא חדש, אי-אפשר לסיים את הדיון.

<אייל לב ארי: אתה יכול לבוא ולהכניס את השינויים אבל ההצבעה תהיה רק אחרי שתהיה החלטה האם זה נושא חדש.

<אייל לב ארי: אפשר יהיה להצביע אם ועדת הכנסת תחליט שזה כן או לא נושא חדש - -

מכלוף מיקי זוהר: אז בואו נדבר עם קיש.

<אייל לב ארי: - - או אם שר האוצר יסיר את - - -

<קריאות: - - -

מכלוף מיקי זוהר: אני אומר, ימשכו את טענת נושא חדש, נצביע על החוק עם השינוי המבוקש, תגיש על זה רביזיה.

משה גפני: לא, אבל הוא טוען נושא חדש.

מיכל בירן: שאלה אם אתה עומד בדעתך.

מיכל בירן: אייל אומר שזה כן עלה.

מכלוף מיקי זוהר: אני אדבר עם קיש, נכנס דיון עכשיו.

<הראלי שירה מזרחי: זה נושא חדש ביחס להצעה המקורית.

מכלוף מיקי זוהר: נפיל עכשיו את העניין של נושא חדש.

מכלוף מיקי זוהר: אין בעיה.

משה גפני: זה לא הצעה שלי.

<יואב גפני: זה זר לעניין, לא מבין אתכם.

<יואב גפני: זה זר לעניין לחלוטין.

<יואב גפני: זה פשוט מעולם אחר.

<יואב גפני: זה ממש לא נוגע לעניין.

<יואב גפני: והבאתם את זה היום, היום הבאתם את זה לדיון.

<קריאה: יואב, ככל שנוסח החוק מדבר על בעל רישיון, זה חל גם על הגופים המוסדיים.

<קריאה: אפשר לוותר על זה, כבוד היושב-ראש.

מיכל בירן: תן לנו חמש דקות התייעצות.

<קריאות: - - -

משה גפני: בסדר, אני אצביע על הנוסח הקיים ואין טענת נושא חדש.

משה גפני: אנחנו נקבע את התאריך, אני חושב שה-1 באפריל זה הטוב ביותר.

מיכל בירן: ואנחנו מודיעים לחברות הביטוח שאם אנחנו נגלה שיש תופעה כזאת שינסו לעשות מעקף ולתגמל את המשווקים לפי גובה דמי הניהול, אנחנו נתקן את זה בחקיקה, זה לא יעבור.

<אבי רוזנבאום: מיכל, ככל שנוסח החוק מדבר על בעל רישיון, גם אנשים שאני מעסיק הם בעלי רישיון, ולכן - - -

מכלוף מיקי זוהר: אתם תהיו ערים לסוגיה, אדוני גפני.

מכלוף מיקי זוהר: אדוני גפני, אתם תהיו ערים וקשובים לעניין ולשים לב.

מיכל בירן: מיקי, גם הם אומרים, בואו ניזום את זה.

מיכל בירן: ואנחנו מודיעים שאם תהיה כוונה שלא בתום לב לעקוף את זה, אנחנו נתקן.

<אבי רוזנבאום: התחולה היא בלתי אפשרית באפריל.

<אבי רוזנבאום: אתם חייבים להבין, גם סוכני הביטוח מבינים את זה.

מכלוף מיקי זוהר: זה חוק קצר, גפני, זה שני משפטים.

מיכל בירן: המפקחת הוציאה את זה בחוזר.

מיכל בירן: היה לכם זמן לחשוב על מודלים.

<קריאה: לגבי התחולה.

מכלוף מיקי זוהר: 1 באפריל, נגמר.

<קריאה: אי-אפשר.

<אריה אברמוביץ: זה מאוחר מדי.

<אריה אברמוביץ: עכשיו חותמים את ההסכמים - - -

<ירון אליאס: כל חברה קשורה במאות הסכמים.

<ירון אליאס: צריך לפתוח הסכמים, צריך לפרק מודל קיים.

<קריאה: אין הסכמים.

<קריאה: הסכמים עושים בתחילת שנה, דווקא עכשיו עושים את ההסכמים.

משה גפני: אני לא מסכים לדיון הזה.

משה גפני: בבקשה, תאמר למה התאריך לא טוב.

<ירון אליאס: ירון אליאס, אני יועץ משפטי להתאחדות.

דוד ביטן: אם אתם מעבירים את זה היום אני אכניס את זה לסדר-היום של היום ונגמור עם זה.

<ירון אליאס: אני אומר, התאריך הוא למעשה בלתי ריאלי כי מה שאנחנו עושים כרגע - -

דוד ביטן: בהסכמת האופוזיציה, וזה לא בנשיאות.

<ירון אליאס: - - אנחנו מפרקים מודל קיים שקיים ומבוסס כבר שנים רבות, אנחנו צריכים להחליף אותו במודל חדש, ואגב כך לפתוח מאות ואלפי הסכמים עם משווקים ולנסח אותם מחדש.

<ירון אליאס: זה לא תהליך שאפשר לפתוח אותו.

מיכל בירן: אף אחד לא מדבר על פתיחת הסכמים קיימים.

מיכל בירן: רק חדשים.

<קריאה: <מה זאת אומרת.

<קריאה: ההסכמים הם תמיד קדימה, מיכל.

<קריאה: >

<קריאה: העסקאות החדשות, זה מדבר באמת על התחולה הפרוספקטיבית.

משה גפני: אדוני, לא קיבלת רשות דיבור.

משה גפני: אדוני היועץ המשפטי, ההצעה הייתה כך.

משה גפני: ההצעה הייתה גם על עסקאות קיימות לפתוח את זה ולהתחיל את זה מהיום.

משה גפני: התנגדנו לזה.

משה גפני: לא על הקיימות, רק על החדשות, וקבענו שזה לא יהיה היום ולא בעוד חודש ולא בעוד חודשיים אלא בעוד שלושה חודשים.

משה גפני: ובעוד שלושה חודשים, זו הצעה שאפשר לחיות אתה וזה לא מהיום בגלל שההצעה המקורית הייתה מהיום.

משה גפני: על-פי הצעת החוק שעברה בקריאה ראשונה במליאת הכנסת, מדובר על 100 ימים.

משה גפני: תקרא בבקשה את הצעת החוק.

<אייל לב ארי: "הצעת חוק הפיקוח על שירותים פיננסיים (קופות גמל) (תיקון מס' 17) (איסור זיקה בין עמלת הפצה לדמי ניהול), התשע"ו-2016 תיקון סעיף 32 1.

<אייל לב ארי: בחוק הפיקוח על שירותים פיננסיים (קופות גמל), התשס"ה-2005 (להלן – החוק העיקרי), בסעיף 32(ה), אחרי פסקה (2) יבוא: "(3) עמלת ההפצה כאמור בפסקה (1) לא תחושב בזיקה לשיעור דמי הניהול שהחברה המנהלת תגבה מעמית.

<אייל לב ארי: " תיקון סעיף 49 2.

<אייל לב ארי: בסעיף 49(א) לחוק העיקרי, אחרי פסקה (13) יבוא: "(13א) חישב את עמלת ההפצה בזיקה לשיעור דמי הניהול, בניגוד להוראות סעיף 32(ה)(3).

<אייל לב ארי: "" יכול להיות שנעשה איזה תיקון טכני של בזיקה לשיעור דמי הניהול שהחברה המנהלת תגבה מעמית, זה יהיה אולי זהה להוראה אבל זה לא מחויב מבחינת הנוסח, אנחנו עוד חושבים על זה.

<אייל לב ארי: סעיף נוסף שעכשיו הוועדה החליטה להוסיף זה תחילה ותחולה.

<אייל לב ארי: תחילתו של חוק זה ב-1 באפריל 2017.

משה גפני: לא, בתאריך העברי התחולה.

<יואב גפני: אייל, אתה יכול לחזור על התיקון הטכני שהזכרת?

<אייל לב ארי: אנחנו שוקלים בעצם להוסיף: חישב את עמלת ההפצה בזיקה לשיעור דמי הניהול שהחברה המנהלת גבתה מעמית, אבל זה לא מחויב.

<אייל לב ארי: זאת אומרת, זה יכול לחיות כך.

מיכל בירן: מה המשמעות של זה?

<אייל לב ארי: זה באמת ברמת הנוסח.

משה גפני: בסדר.

משה גפני: מה שתחליטו ביחד זה בסדר.

משה גפני: מי בעד אישור הצעת החוק?

<אייל לב ארי: רגע.

<אייל לב ארי: תחילה, 1 באפריל 2017 והיא תחול בעצם על עסקאות שנכרתות מיום התחילה ואילך.

משה גפני: בסדר.

<קריאה: זה יהיה מנוסח גם?

מיכל בירן: ואילך.

<אייל לב ארי: מיום התחילה ואילך.

משה גפני: בסדר.

משה גפני: מי בעד אישור הצעת החוק, ירים את ידו.

משה גפני: מי נגד?

משה גפני: בעד – פה אחד

משה גפני: נגד – אין.

משה גפני: נמנעים – אין.

משה גפני: הצעת החוק אושרה.

דוד ביטן: אם תביאו את זה למזכירות היום, אני אכניס את זה היום.

מיכל בירן: אתם יכולים לעמוד בזה, אייל?

<אייל לב ארי: תלוי בעוד גורמים.

<אייל לב ארי: צריך גם פטור.

משה גפני: תודה רבה, הישיבה נעולה.